Positive livsstilsændringer
Dette er en international hjemmeside tiltænkt publikum uden for USA Vælg dit land
At tage medicin er kun en del af det at leve med inflammatorisk tarmsygdom (IBD). Både colitis ulcerosa og Crohns sygdom vil reagere positivt på gode livsstilsændringer. På den måde kan du lindre dine symptomer og minimere komplikationer.
Udvalgte områder behandles herunder:
Følelsesmæssigt velvære
Selvom følelsesmæssigt ubehag ikke i sig selv forårsager inflammatorisk tarmsygdom, oplever nogle, at stressede situationer eller stærke følelser kan føre til opblussen af symptomer. Det betyder ikke, at alle, der har stress, vil opleve en opblussen, men hvis du har inflammatorisk tarmsygdom, og du ved, at stress kan være problematisk, vil det være gavnligt at være forberedt og lære nogle teknikker til at tackle stress.
Stress kan opstå hele tiden: jobskifte, bryllup, flytning, dødsfald i familien, børneopdragelse eller omsorg for ældre forældre er alle begivenheder, der kan forårsage stress. Selv små irritationsmomenter i livet kan være stressende. Du kan ikke helt eliminere stressfremkaldende begivenheder, men det er muligt at ændre din reaktion på dem.
Eksempler på hvordan man kan tackle stress:
Lytte til afslappende musik
Gå en rolig tur
Meditere eller ligge i et mørkt rum i et par minutter
Tale med en ven eller psykolog
Tage et langt bad
Slappe af og tage dybe vejrtrækninger
Dyrke yoga eller tai chi
Hvis du har svært ved at håndtere stress og ofte føler dig ængstelig eller urolig, kan du overveje at prøve principperne i kognitiv adfærdsterapi (CBT) eller neurolingvistisk programmering (NLP).
Ud over at påvirke dine lunger og hjerte, kan rygning:
Øge risikoen for at udvikle Crohns sygdom
Øge risikoen for opblussen – Det er påvist at rygere har flere tilbagefald af deres sygdom
Øge risikoen for operation
Øge risikoen for at udvikle bylder og/eller fistler hos patienter med Crohns sygdom
Øge behovet for immundæmpende medicin
Colitis ulcerosa er en sygdom, som især forekommer hos ikke-rygere. Undersøgelser viser, at ophør med rygning kan udløse opblussen af tarmsymptomerne, hvilket adskillige patienter også selv har erfaret. Det er uklart, hvorfor rygning kan have denne beskyttende effekt, men eftersom rygning kan forårsage mange andre sundhedsricisi, bl.a. lungekræft og hjertesygdomme, vejer risiciene tungere end den beskyttende effekt.
I modsætning til colitis ulcerosa har mange undersøgelser vist en skadelig sammenhæng mellem rygning og udvikling af Crohns sygdom. I gennemsnit er risikoen dobbelt så stor hos rygere som hos ikke-rygere. Specielt hos yngre kvinder er risikoen for at få Crohns sygdom særlig høj.
Selv om man kan drikke alkohol, når man har inflammatorisk tarmsygdom, skal man være forsigtig. Tal med din læge om, hvad der er passende i dit tilfælde, eller brug de nationale retningslinjer som reference.
Udover at følge vedligeholdelsesbehandlingen til håndtering af IBD, skal patienter med colitis ulcerosa og Crohns sygdom desuden være opmærksom på, at andre lægemidler, der ordineres eller som kan købes i håndkøb, ikke medvirker til opblussen. Eksempelvis non-steroide antiinflammatoriske midler (NSAID) kan udløse en opblussen. Ved mild smerte eller for at nedbringe feber, kan du tage paracetamol eller tale med din læge.
Fortæl altid din læge eller apotek, at du har inflammatorisk tarmsygdom (IBD), når du køber håndkøbsmedicin eller får en recept, så de kan dobbelttjekke, at du må tage de pågældende lægemidler.
Gennemsnit 0.00 (0 stemmer)
om ibd arbejdsguiden
Hvor godt DU HÅNDTERER DIN IBD?
Find ud af, hvor godt du håndterer din sygdom, og få forslag til, hvordan du kan gøre det endnu bedre.
Brug værktøjet Hav det godt med IBD
Har du en ven eller et familiemedlem med inflammatorisk tarmsygdom? Se hvordan du kan hjælpe.
Støt andre med IBD
At løbe maraton med min IBD var et stort mål for mig. Jeg ville løbe et maraton, inden jeg blev 30, og det lykkedes, fem år før jeg fyldte 30.
Årsager til inflammatorisk tarmsygdom